《家大人携客山行集忍草庵时谢守夔之命已八年矣忧时感事情见乎辞率赋四诗以记 其二》
明代·顾枢

选胜不在远，一峰生众幽。泉声缘涧合，石势蹴云浮。

逸兴纵横发，清言次第酬。杞天时欲堕，那得暂销愁。

作者简介：（1602—1668）明末清初江南无锡人，字庸庵，一字所止。顾宪成孙。明天启元年举人。从高攀龙讲理学。明亡，闭户读书，足不入城市。淹贯五经，尤深于《易》、《尚书》。有《西畴日钞》。